**Κ Ε Φ Α Λ Α Ι Ο 4 0**

**Ο α θ η ν α ϊ κ ό ς χ α ρ α κ τ ή ρ α ς : Φ ι λ ο κ α λ ί α , ε υ φ υ ΐ α κ α ι ε υ σ τ ρ ο φ ί α ·**

**θ ε λ η μ α τ ι κ ό τ η τ α · κ ο ι ν ω ν ι κ ό τ η τ α κ α ι φ ι λ ά ν θ ρ ω π α α ι σ θ ή μ α τ α**

**Δ Ο Μ Ι Κ Α Σ Τ Ο Ι Χ Ε Ι Α**

**Η π ρ ο σ ω π ι κ ό τ η τ α τ ο υ Α θ η ν α ί ο υ π ο λ ί τ η**

**Α . Γ ν ω ρ ί σ μ α τ α τ ω ν Α θ η ν α ί ω ν**

**1.** Αγαπούν το ωραίο, αλλά μένουν απλοί.

**2.** Καλλιεργούν το πνεύμα τους, αλλά δεν καταντούν μαλθακοί.

**3.** Χρησιμοποιούν τον πλούτο ως ευκαιρία για έργα και όχι ως αφορμή για κομπασμό.

**4.** Δε θεωρούν ντροπή την εργασία.

**5.** Φροντίζουν για τις ιδιωτικές τους υποθέσεις και ταυτόχρονα για τις δημόσιες.

**6.** Ασχολούνται με διαφορετικές ασχολίες, αλλά γνωρίζουν πολύ καλά τα πολιτικά ζητήματα.

**7.** Θεωρούν όχι φιλήσυχο αλλά άχρηστο όποιον δε συμμετέχει στα πολιτικά.

**8.** Διατυπώνουν ορθές κρίσεις για τα πολιτικά ζητήματα και παίρνουν σωστές αποφάσεις γι’ αυτά.

**9.** Θεωρούν τις συζητήσεις όχι ζημιά αλλά ανάγκη για οτιδήποτε πρόκειται να επιχειρήσουν.

**Β . Γ ν ω ρ ί σ μ α τ α τ ω ν Σ π α ρ τ ι α τ ώ ν ( σ ε σ ύ γ κ ρ ι σ η μ ε τ ο υ ς Α θ η ν α ί ο υ ς )**

**1.** Οι Σπαρτιάτες ασχολούνται μόνο με τη στρατιωτική εκγύμναση. - Αδιαφορούν

για τα πολιτικά ζητήματα και αδυνατούν ν’ ασχοληθούν με τις ιδιωτικές τους υποθέσεις.

**2.** Δε συμμετέχουν στη λήψη αποφάσεων· Απλώς εγκρίνουν με ανάταση του χεριού ή «διὰ βοῆς» τις προτάσεις των εφόρων.

**3.** Στη συνέλευση δε συζητούν ούτε αναλύουν τα θέματα που παρουσιάζονται. Γι’

αυτούς η συζήτηση βλάπτει τα έργα.

**Σ υ μ π έ ρ α σ μ α :** Αθηναίοι και Σπαρτιάτες έχουν ολότελα διαφορετική νοοτροπία, προϊόν και αυτή δύο διαφορετικών πολιτικών συστημάτων.

**Γ . Τ ρ ί π τ υ χ ο Α θ η ν α ί ο υ π ο λ ί τ η :**

**1.** Συμμετοχή.

**2.** Ενημέρωση - διαφώτιση.

**3.** Γνώση.

**Δ . Ο ι Α θ η ν α ί ο ι ε ί ν α ι π ρ α γ μ α τ ι κ ά γ ε ν ν α ι ό ψ υ χ ο ι , γ ι α τ ί γ ν ω ρ ί ζ ο υ ν :**

**1. Τ α δ ε ι ν ά τ ο υ π ο λ έ μ ο υ :** συζητούν πριν επιχειρήσουν κάτι, συσκέπτονται,

προτείνουν ενημερώνονται. Η γνώση των κινδύνων μεγαλώνει το φόβο, μειώνει τη διάθεση για ανδρεία, είναι αντικίνητρο για τη γενναιότητα. Οι Αθηναίοι, ωστόσο, ξεπερνούν το φόβο και αντιμετωπίζουν τους κινδύνους.

**2. Τ ὰ ἡ δ έ α τ ῆ ς ε ἰ ρ ή ν η ς :** ευδαιμονία, υλικά αγαθά, ανέσεις, γιορτές, ψυχαγωγία, ελευθερία, δημοκρατία, πνευματικά - πολιτιστικά αγαθά (κεφ. 37, 38, 39,

40, 41).

 Όλα αυτά αποτελούν αντικίνητρα για τη γενναιότητα, «πειρασμό» που μεγαλώνει την αγάπη για τη ζωή.

 Παρ’ όλα αυτά οι Αθηναίοι είναι πρόθυμοι να θυσιαστούν.

**Ε . Ο ι Σ π α ρ τ ι ά τ ε ς δ ε ν μ π ο ρ ο ύ ν ν α θ ε ω ρ η θ ο ύ ν π ρ α γ μ α τ ι κ ά**

**γ ε ν ν α ί ο ι , γ ι α τ ί :**

**1.** Αγνοούν τους κινδύνους του πολέμου (δε συζητούν, δεν ενημερώνονται, δεν

ξέρουν τι πρόκειται ν’ αντιμετωπίσουν: το θάρρος τους είναι αλόγιστο θράσος).

**2.** Αγνοούν τις απολαύσεις της ειρήνης (ζωή σκληροτράχηλη, με επίπονες ασκήσεις… άρα δεν έχουν τίποτε που να μεγαλώνει την αγάπη τους για ζωή).

**Ε Ρ Μ Η Ν Ε Υ Τ Ι Κ Ε Σ Σ Η Μ Ε Ι Ω Σ Ε Ι Σ**

  **Φ ι λ ο κ α λ ο ῦ μ ε ν . . . ἄ ν ε υ μ α λ α κ ί α ς :**

**φ ι λ ο κ α λ ο ῦ μ ε ν** = αγαπούμε το ωραίο· είμαστε εραστές του καλού. Το ρήμα

αναφέρεται γενικά στο καλό γούστο των Αθηναίων· στην καλαισθησία τους, όπως εκδηλώνεται κυρίως στο σπίτι τους, στην ενδυμασία τους κ.λπ. και όχι στα έργα τέχνης με τα οποία ο Περικλής είχε κοσμήσει την Αθήνα.

**φ ι λ ο σ ο φ ο ῦ μ ε ν** = αγαπούμε τη σοφία· τη γνώση· τη θεωρία.

 Καταγινόμαστε σε πνευματικές ενασχολήσεις.

 Καλλιεργούμε τα γράμματα και τις επιστήμες.

 Επιδιώκουμε την πνευματική καλλιέργεια.

 Ασχολούμαστε με τα έργα του πνεύματος.

**μ ε τ ' ε ὐ τ ε λ ε ί α ς** = αποφυγή σπατάλης· λιτότητα· απλότητα.

**ε ὐ τ ε λ ή ς** = **α.** φθηνός και οικονομικός.

**β.** φθηνός και κακής ποιότητας.

**ἄ ν ε υ μ α λ α κ ί α ς** = νωθρότητα, μαλθακότητα, έλλειψη ανδρισμού. Εδώ ο Περικλής **κ ά ν ε ι υ π α ι ν ι γ μ ό γ ι α τ ο υ ς Α σ ι ά τ ε ς μ ο ν ά ρ χ ε ς** που προσπαθούσαν να εντυπωσιάσουν με τη χλιδή τους τους υπηκόους τους **κ α ι γ ι α τ ο υ ς Σ π α ρ τ ι ά τ ε ς** αντικρούοντας τη γνώμη που είχαν για τους Αθηναίους ότι δηλ. οι πνευματικοί άνθρωποι παύουν να είναι γενναίοι μαχητές και γίνονται άτολμοι και μαλθακοί.

Ο Αθηναίος: **α.** Αγαπά το ωραίο με λιτότητα.

**β.** Καλλιεργεί το πνεύμα χωρίς μαλθακότητα.

Ισορροπία και μέτρο σε όλες τις εκδηλώσεις και δραστηριότητες της ζωής.

  **π λ ο ύ τ ῳ τ ε . . . α ἴ σ χ ι ο ν :**

Η μετάβαση του ρήτορα από τη φιλοκαλία και τη φιλοσοφία στον πλούτο και την

πενία εξυπηρετεί την πρόθεσή του να παρουσιάσει τον Αθηναίο όχι μόνο ως άνθρωπο της θεωρίας, αλλά και της δράσης, και να αποδείξει ότι δεν υστερεί ούτε στον πρακτικό τομέα.

Ο πλούτος στα χέρια των Αθηναίων είναι κίνητρο για δράση, για σπουδαία και μεγαλεπήβολα έργα και όχι αφορμή για κούφια κομπορρημοσύνη.

Ο Περικλής εδώ υμνεί την εργασία· είναι το μέσο με το οποίο πολλοί Αθηναίοι ξέφυγαν από τη φτώχεια και ζουν μια άνετη ζωή με υλικές και πνευματικές απολαύσεις. Υμνεί την εργασία και έδωσε εργασία. Δε θεωρεί, λοιπόν, ντροπή να ομολογεί κανείς τη φτώχεια του, αλλά θεωρεί ότι είναι μεγαλύτερη ντροπή να μην προσπαθεί να την αποφύγει με την εργασία του.

Είναι φανερό ότι ο Περικλής με αυτή την τοποθέτηση εκφράζει το νέο σύστημα αξιών, που διαμορφώθηκε μετά την άνοδο του δήμου στην εξουσία. Η εργασία και κυρίως η επαγγελματική - επιχειρηματική δραστηριότητα δεν αντιμετωπίζονται πλέον

περιφρονητικά, σε αντίθεση με τις παλιές αριστοκρατικές κοινωνίες, όπου θεωρούσαν την εργασία συνώνυμο της «δουλείας».

  **ἔ ν ι τε . . . μὴ ἐ ν δ ε ῶ ς γ ν ῶ ν α ι :**

Ο Αθηναίος είναι μια προσωπικότητα ολοκληρωμένη, γιατί το ενδιαφέρον του δε

στρέφεται μόνο στις ιδιωτικές του υποθέσεις **( ο ἰ κ ε ί ω ν ἐ π ι μ έ λ ε ι α ) ,** αλλά ταυτόχρονα ασχολείται και με τις δημόσιες **( π ο λ ι τ ι κ ῶ ν ἐ π ι μ έ λ ε ι α ) .**

Στη φράση αυτή εγκωμιάζεται η έλλειψη μονομέρειας και μονολιθικότητας στη ζωή του Αθηναίου που αντιθέτως χαρακτηρίζει τη ζωή του Σπαρτιάτη (μοναδική του απασχόληση το στράτευμα).

  **μ ό ν ο ι γ ὰ ρ . . . ν ο μ ί ζ ο μ ε ν :**

Απαραίτητη προϋπόθεση για να θεωρηθεί κανείς συνειδητός και υπεύθυνος

πολίτης στη δημοκρατία της Αθήνας ήταν η ενεργή συμμετοχή στα κοινά. Αυτό που δε συμμετέχει στα κοινά, δεν πρέπει να θεωρηθεί μόνο φιλήσυχος αλλά και άχρηστος πολίτης.

Από την εποχή του Σόλωνα υπήρχε νόμος που όριζε ότι χάνει τα πολιτικά του δικαιώματα όποιος μένει ουδέτερος σε περίπτωση που θα ξεσπούσε εμφύλια διαμάχη στην πόλη.

  **κ α ὶ ο ἱ α ὐ τ ο ὶ . . . ἐ λ θ ε ῖ ν :**

Με το **« κ α ὶ ο ἱ α ὐ τ ο ὶ »** υποδηλώνονται όλοι οι πολίτες της Αθήνας σε σιωπηρή

αντίθεση με ό,τι γίνεται στη Σπάρτη ή σε άλλες ελληνικές πόλεις που τις αποφάσεις έπαιρναν οι λίγοι.

**κ ρ ί ν ο μ ε ν** = διατυπώνουμε ορθές σκέψεις· το ρήμα αναφέρεται στις αποφάσεις που έπαιρνε η πόλη ως σύνολο, με τη συμμετοχή των πολιτών στην εκκλησία του δήμου.

**ἐ ν θ υ μ ο ύ μ ε θ α ὀ ρ θ ῶ ς** = μελετούμε· συλλογιζόμαστε σωστά· σκεφτόμαστε ορθά για τις υποθέσεις της πόλης· το ρήμα αναφέρεται στους ρήτορες και τους πολιτικούς γενικά, οι οποίοι καταλαβαίνουν τα πράγματα και εκφέρουν τη γνώμη τους.

Όπως δηλώνουν τα ρήματα **κ ρ ί ν ο μ ε ν** και **ἐ ν θ υ μ ο ύ μ ε θ α ,** το όργανο που χρησιμοποιεί ο Αθηναίος είναι ο λόγος. Ως εσωτερικός λόγος (σκέψη και διανόηση) και ως προφορικός λόγος και κυρίως ως διάλογος που αναπτύσσεται στα συλλογικά όργανο της πολιτείας. Η ελευθερία του λόγου, ο ελεύθερος διάλογος αποτελεί το χαρακτηριστικότερο γνώρισμα της δημοκρατίας, γιατί εγγυάται την πιο έγκυρη ενημέρωση και διαφώτιση του πολίτη πάνω στα θέματα που άμεσα τον ενδιαφέρουν και τον απασχολούν.

Αντίθετα στη Σπάρτη χρησιμοποιούσαν αρχέγονες μορφές έγκρισης ή απόρριψης - δηλαδή διά βοής- πάνω σε μια πρόταση της γερουσίας. Το λόγο αντίθετα τον περιφρονούσαν και υποστήριζαν ότι τα λόγια οδηγούν στη φθορά των θεσμών και των πολιτειών (Τὸ Λακωνίζειν ἐστὶ φιλοσοφεῖν).

  **δ ι α φ ε ρ ό ν τ ω ς γ ὰ ρ . . . ἐ κ λ ο γ ί ζ ε σ θ α ι :**

Ο Περικλής υπογραμμίζει εδώ την απαράμιλλη ικανότητα των Αθηναίων να

συνδυάζουν τόλμη και σκέψη, γενναιότητα και λογισμό.

  **ὃ τ ο ῖ ς ἄ λ λ ο ι ς ἀ μ α θ ί α . . . φ έ ρ ε ι :**

**θ ρ ά σ ο ς** = αλόγιστο θάρρος· απερίσκεπτη τόλμη.

**ἀ μ α θ ί α** = άγνοια που προέρχεται από ανικανότητα για τη μάθηση, για το

ἐκλογίζεσθαι.

**ὄ κ ν ο ς** = δισταγμός, έλλειψη τόλμης, δειλία.

Πολλοί είναι εκείνοι που δείχνουν υπερβολικό θάρρος και γενναιότητα παράλογη· όμως αυτά είναι αποτέλεσμα μιας φοβερής άγνοιας της πραγματικότητας. Άλλοι πάλι από συναίσθηση του κινδύνου δείχνουν δειλία.

  **κ ρ ά τ ι σ τ ο ι δ ' . . . ἐ κ τ ῶ ν κ ι ν δ ύ ν ω ν :**

**κ ρ ά τ ι σ τ ο ι τ ὴ ν ψ υ χ ή ν** = ανδρειότατοι· τολμηρότατοι.

**τ ὰ δ ε ι ν ὰ** = τις φοβερές συνέπειες του πολέμου.

**τ ὰ ἡ δ έ α** = τα ευχάριστα έργα της ειρήνης.

Η υπεροχή του Αθηναίου βρίσκεται όχι μόνο στο ότι γνωρίζει **τ ὰ δ ε ι ν ὰ** και **τ ὰ ἡ δ έ α** σαφέστατα, ούτε μόνο στο ότι δεν αποτραβιέται από τους κινδύνους, αλλά στο συνδυασμό της γνώσης και της δράσης **( Ι . Θ . Κ α κ ρ ι δ ή ς ) .**

Έτσι για τον Περικλή η ανδρεία των συμπολιτών του δεν προκύπτει από απερίσκεπτο μένος αλλά από βαθιά συνείδηση και γνώση των περιστάσεων και έλλογη αξιολόγηση μιας κατάστασης.

  **κ α ὶ τ ὰ ἐ ς ἀ ρ ε τ ὴ ν . . . ἀ π ο δ ώ σ ω ν :**

**ἀ ρ ε τ ή** = η κοινωνική συμπεριφορά, η ευεργετική διάθεση, η εκδήλωση φιλικής

διάθεσης απέναντι σε κάποιον.

**π ο λ λ ο ῖ ς :** αναφέρεται στους Λακεδαιμονίους και στους άλλους Έλληνες.

Οι Αθηναίοι προσφέρουν απλόχερα την ευεργετική τους δράση στην Ελλάδα, παρέχοντας βοήθεια σε όλους όσοι έχουν ανάγκη οδηγημένοι από αισθήματα αλτρουισμού και φιλανθρωπίας.

Οι Αθηναίοι προτιμούν να είναι ευεργέτες παρά ευεργετούμενοι, γιατί:

 Ο ευεργέτης είναι πιο σταθερός στη φιλία του, γιατί προσπαθεί να διατηρήσει την ευγνωμοσύνη του ευεργετημένου συνεχίζοντας και ανανεώνοντας την ευεργεσία.

 Ο ευεργετημένος είναι απρόθυμος και ασταθής στη φιλία, γιατί γνωρίζει πως ό,τι κι αν κάνει στην πραγματικότητα δεν ευεργετεί ούτε υποχρεώνει, αλλά ανταποδίδει μέρος οφειλόμενης στον ευεργέτη του υποχρέωσης· δηλ. το θεωρεί ως εξόφληση του χρέους.

  **κ α ὶ μ ό ν ο ι ο ὐ . . . ὠ φ ε λ ο ῦ μ ε ν :**

Οι Αθηναίοι προσφέρουν τη βοήθειά τους από ανυστερόβουλη και αλτρουιστική

διάθεση, μια διάθεση που προσδιορίζεται από τις άδολες φιλελεύθερες πεποιθήσεις τους. Σε αντίθεση με τη συμπεριφορά των φιλύποπτων και μικροσυμφεροντολόγων Σπαρτιατών.

Η ανιδιοτελής παροχή βοηθείας εκ μέρους των Αθηναίων καταγράφεται στις εξής περιπτώσεις:

**α.** Σώζουν τους Ηρακλείδες από τον Ευρυσθέα.

**β.** Υποχρεώνουν τους Θηβαίους να δώσουν για ταφή τα πτώματα των σκοτωμένων στρατηγών του Άργους.

**γ.** Βοηθούν τις ιωνικές πόλεις που επαναστάτησαν εναντίον του Δαρείου (496 π.Χ.).

**δ.** Βοηθούν τους Σπαρτιάτες κατά τον Γ΄ Μεσσηνιακό πόλεμο (464 π.Χ.) εναντίον των ειλώτων.

Βέβαια, υπάρχουν στην ιστορία και γεγονότα που δείχνουν την εχθρική στάση των

Αθηναίων και την κακή τους συμπεριφορά όπως:

**α.** Τη μετατροπή της Αθηναϊκής Συμμαχίας σε Ηγεμονία και τη μετατροπή της φιλίας των συμμάχων σε υποτέλεια.

**β.** Την κυνική συμπεριφορά απέναντι στη Μυτιλήνη (428 π.Χ.).

**γ.** Την κυνική συμπεριφορά απέναντι στη Μήλο (416 π.Χ).

**Χ ι α σ τ ό**

**α.** Ὁμολογεῖν οὐκ αἰσχρόν μὴ διαφεύγειν αἴσχιον

**β.** οὐκ ἡγούμενοι τοὺς λόγους

ἀλλά [ἡγούμενοι] μὴ προδιδαχθῆναι

**γ.** Βεβαιότερος ὁ δράσας

ὁ δ' ἀντοφείλων ἀμβλύτερος